Diari Oficial de la Generalitat Valenciana


Sumari del DOGV 4282, del 01-07-2002 (2002/6610)

Informació pública de la modificació de les bases específiques reguladores dels processos de selecció convocats per a la provisió en propietat de places incloses en l'oferta d'ocupació pública de l'Ajuntament de Torrent per a l'any 2001.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4282

Data del DOGV
:   01-07-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/6610


Data del document
:   06-06-2002

Organisme emissor
:   Ajuntament de Torrent

Tipus de document
:   Convocatòria

Anàlisi jurídica

 Descriptors 

:   * Torrent
    * professió de la informàtica
    * professió de l'urbanisme
    * professió tècnica
    * treballador social
    * policia
    * concurs administratiu
    * enginyer
    * personal de serveis
    * administració local
    * professió administrativa

Informació pública de la modificació de les bases específiques reguladores dels processos de selecció convocats per a la provisió en propietat de places incloses en l'oferta d'ocupació pública de l'Ajuntament de Torrent per a l'any 2001. [2002/A6610]
  
De conformitat amb el que disposa l'Acord adoptat per la Comissió de Govern de l'Ajuntament en la sessió de data 3 de juny de 2002, es modifiquen les bases reguladores dels processos de selecció convocats per a la provisió en propietat de las places incloses en l'oferta d'ocupació pública d'este Ajuntament per a 2001, publicades en el Butlletí Oficial de la Província número 78, de 3 d'abril, i en el Diari Oficial de la Generalitat Valenciana número 4.230, de 17 de abril d'enguany. Les modificacions que afecten les places que s'indiquen són les que es diuen tot seguit:
  
Primer
  
L'apartat 8.2 de cada una de les bases específiques per a la provisió en propietat de les places que es detallen tot seguit, convocades en el marc del procés de consolidació de treball temporal aprovades per la Comissió de Govern d'este Ajuntament el 18 de febrer de 2002, quedarà redactat així:
  
Una plaça de tècnic d'administració general (annex II/1).
  
Una plaça d'analista de sistemes informàtics (annex II/3).
  
Una plaça de tècnic de medi ambient (annex II/4).
  
Una plaça d'aparellador (annex II/6).
  
Una plaça d'enginyer tècnic industrial (annex II/7).
  
Tres places de tècnic mitjà especialista en menors (annex II/8).
  
Dues places de delineant (annex II/13).
  
Una plaça d'agent de cadastre urbà (annex II/14).
  
Deu places d'auxiliar administratiu (annex II/15).
  
Dues places de notificador (annex II/16).
  
«8.2 Fase de concurs:
  
Junt amb el resultat de l'últim exercici de la fase d'oposició, el tribunal exposarà al públic al tauler d'anuncis de l'Ajuntament la relació de persones aspirants que, per haver superat tots els exercicis eliminatoris, han de passar a la fase de concurs, citant-los perquè en el termini de 10 dies hàbils presenten la documentació acreditativa que s'ha de valorar en la present fase de concurs d'acord amb el barem següent:
  
1. Titulació: per posseir una titulació acadèmica de nivell superior a l'exigida per a pertànyer al grup de titulació de la plaça objecte de la convocatòria: 1 punt.
  
2. Cursos: per la realització de cursos relacionats directament amb les funcions corresponents a la plaça convocada degudament justificats, fins a un màxim de 2 punts, d'acord amb el barem següent:
  
Cursos de formació fins a 20 hores: 0,10 punts.
  
Cursos de formació d'entre 21 i 40 hores: 0,30 punts.
  
Cursos de formació de més de 40 hores: 0,50 punts.
  
3. Experiència professional: fins a un màxim de 13 punts d'acord amb el barem següent:
  
a) Per cada mes complet de servicis efectius prestats a l'Ajuntament de Torrent, amb vincle de caràcter temporal o interí en la plaça o lloc objecte de la convocatòria: 0,25 punts.
  
La valoració en el present apartat únicament es realitzarà si la persona aspirant té la condició de funcionari interí o personal temporal en la plaça o lloc objecte de la convocatòria en la data de 3 de desembre de 2001 (aprovació del pla de d'ocupació).
  
b) Per cada mes complet de servicis efectius prestats a l'Ajuntament de Torrent en una plaça o lloc igual a l'objecte de la convocatòria: 0,10 punts.
  
c) Per cada mes complet de servicis efectius prestats en una altra entitat o administració pública, en una plaça o lloc igual a l'objecte de la convocatòria: 0,05 punts.
  
Cap període de temps no podrà ser computat més d'una vegada, fins i tot quan durant ell l'interessat haguera prestat servicis simultanis en una o diverses esferes de la mateixa administració o en administracions diferents.
  
Es computaran a estos efectes els servicis reconeguts a l'empara del que disposa la Llei 70/1978, de 28 de desembre, i no es computaran els períodes de temps inferiors a un mes.»
  
Segon
  
L'apartat 8.1, Fase d'oposició, primer exercici, queda redactat així:
  
a) En les bases específiques reguladores de la convocatòria de proves selectives, en el marc del procés de consolidació de temporal, per a la cobertura d'una plaça de tècnic d'administració general (annex II/1) l'apartat referit al primer exercici quedarà redactat així:
  
«Primer exercici. Obligatori i eliminatori.
  
Consistirà en la realització d'una prova de coneixements referida als continguts del programa de temari que figura com a annex I de Matèries comunes I a les presents bases, mitjançant el desenvolupament per escrit d'un tema extret a l'atzar entre els temes de Matèries comunes I. El tribunal assenyalarà la duració de l'exercici immediatament abans de la seua realització, sense que puga ser inferior a 90 minuts. Es valoraran la formació general i la capacitat de les persones aspirants i la claredat d'idees. El tribunal podrà determinar que els exercicis siguen llegits pels mateixos opositors.»
  
b) En les bases específiques reguladores de les convocatòries de proves selectives, en el marc del procés de consolidació d'ocupació temporal, per a la cobertura de las places que s'indiquen, l'apartat referit al primer exercici quedarà redactat així:
  
- Una plaça d'analista de sistemes informàtics (annex II/3).
  
- Una plaça de tècnic de medi ambient (annex II/4).
  
- Una plaça d'aparellador (annex II/6).
  
- Una plaça d'enginyer tècnic industrial (annex II/7).
  
- Tres places de tècnic mitjà especialista en menors (annex II/8).
  
- Dues places de delineant (annex II/13).
  
- Una plaça d'agent de cadastre urbà (annex II/14).
  
- Dues places de notificador (annex II/16).
  
«Primer exercici. Obligatori i eliminatori.
  
Consistirà en la realització d'una prova de coneixement referida als continguts del programa de temari de matèries comunes que figura com a annex I a les presents bases, mitjançant un qüestionari tipus test de 20 preguntes amb respostes alternatives, de les quals només una és correcta; el tribunal assenyalarà la duració de l'exercici immediatament abans de la seua realització.»
  
c) En les bases específiques reguladores de la convocatòria de proves selectives, en el marc del procés de consolidació d'ocupació temporal, per a la cobertura de 10 places d'auxiliar administratiu (annex II/15) l'apartat referit al primer exercici quedarà redactat així:
  
«Primer exercici. Obligatori i eliminatori.
  
Consistirà a copiar a màquina, a una velocitat mínima de 250 pulsacions per minut, durant 10 minuts, un text que es facilitarà a les persones aspirants; s'hi valoraran el nombre de pulsacions netes, així com la seua execució correcta.
  
Per a la pràctica del present exercici, les persones opositores han de presentar-se amb una màquina d'escriure manual.»
  
Tercer
  
Les bases específiques per a la provisió en propietat de 12 places de l'escala bàsica de la policia local, categoria agent (annex II/11), aprovades per la Comissió de Govern de 18 de febrer de 2002 per a la seua adequació a la normativa de la Generalitat Valenciana, queden redactades en els següents termes:
  
a) L'apartat 2.1 de la base segona, Sistema selectiu, quedarà redactat així:
  
«2.1 Per a les places reservades al torn lliure el sistema selectiu serà el d'oposició i la superació del curs selectiu a l'Institut Valencià de Seguretat Pública, de contingut teoricopràctic.»
  
b) Com a conseqüència del que s'ha dit adés se suprimix l'apartat 8.1.2 de les bases de la convocatòria.
  
c) El tema 44 de l'annex I, Temari agent de la policia, es modifica en el seu contingut i queda redactat així:
  
«Tema 44: Principals vies de comunicació i àrees d'influència del municipi de Torrent.»
  
d) Se suprimix el tema 45 de l'annex I, temari agent de policia.
  
Quart
  
L'annex I, Temari, Matèries comunes, de les bases específiques reguladores de la convocatòria de proves selectives, en el marc del procés de consolidació d'ocupació temporal, per a la cobertura d'una plaça d'enginyer tècnic industrial (annex II/7), queda establit com s'especifica tot seguit:
  
Temari enginyer tècnic industrial
  
«Temari matèries comunes
  
La Constitució espanyola i organització de l'estat
  
Tema 1: la Constitució espanyola de 1978. Estructura i principis fonamentals, drets i deures: garantia i suspensió. El Tribunal Constitucional: classes i efectes de les sentències. L'organització territorial de l'estat. Les comunitats autònomes, competències.
  
Tema 2: La Corona. Les Corts Generals. Composició, atribucions i funcionament. Relacions entre l'ordenament estatal i els ordenaments autonòmics. Els tractats internacionals, especial referència als tractats de la CE.
  
Tema 3: El Govern i l'administració. Principis constitucionals de l'administració. Relacions entre el Govern i les Corts Generals. Òrgans de control dependents de les Corts Generals: el Defensor del Poble i el Tribunal de Comptes. El poder judicial.
  
Estatut d'Autonomia de la Comunitat Valenciana
  
Tema 4: L'Estatut d'Autonomia de la Comunitat Valenciana. Estructura i principis fonamentals. La Generalitat Valenciana: competències i institucions. Les Corts: composició, constitució i funcions. El president de la Generalitat: funcions. El Consell: composició, estructura i funcions.
  
Tema 5: Altres institucions: el Síndic de Greuges i el Consell de Cultura. La Sindicatura de Comptes. Organització de l'administració pública de la Generalitat Valenciana. Principis generals. Atribucions i estructura dels òrgans de l'administració de la Generalitat Valenciana.
  
Règim local
  
Tema 6: L'administració local en la Constitució de 1978. El principi d'autonomia. L'organització municipal. L'alcalde. Tinents d'alcalde. El ple. La comissió de govern. Els òrgans complementaris. L'estatut dels membres de les corporacions locals.
  
Tema 7: Règim jurídic dels béns locals. Els béns de domini públic. Peculiaritats del seu règim jurídic en l'àmbit local. Béns patrimonials de les entitats locals: adquisició i alienació. Administració, ús i aprofitament. Els béns comunals. El servici públic en l'esfera local: peculiaritats dels distints modes de gestió. Iniciativa pública en l'activitat econòmica.
  
Tema 8: Personal al servici de les entitats locals: plantilles. Funcionaris de carrera d'administració local. Funcionaris interins. Personal eventual i laboral. Oferta pública d'ocupació. Selecció del personal. Drets i deures dels funcionaris. Règim disciplinari. Responsabilitat civil i penal dels funcionaris.
  
Dret administratiu
  
Tema 9: L'ordenament jurídic administratiu: fonts. El reglament. Límits de la potestat reglamentària. L'acte administratiu: concepte, elements i classes. Eficàcia, executivitat i suspensió dels actes administratius. Invalidesa de l'acte administratiu: classes de vicis i els seus efectes.
  
Tema 10: El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les fases del procediment administratiu. La revisió dels actes en la via administrativa. Responsabilitat de l'administració. L'ús oficial del valencià: la Llei d'Ús i Ensenyament del Valencià de la Generalitat Valenciana.
  
Tema 11: Els contractes administratius. Concepte i classes. La preparació dels contractes. Formes d'adjudicació. Elements del contracte administratiu. La revisió de preus i altres alteracions contractuals. La invalidesa dels contractes administratius i la seua resolució.
  
Hisenda pública i administració tributària
  
Tema 12: Hisenda pública: principis constitucionals. Recursos de l'administració de l'estat i de la Generalitat Valenciana. Recursos de les entitats locals.»
  
Les presents bases i tots els actes administratius que es deriven d'elles i de l'actuació del tribunal podran ser impugnats, en els casos i en la forma establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i en la Llei 29/1998, de 13 de juliol, Reguladora de la Jurisdicció Contenciosa Administrativa.